[{"text_idx": "#000022", "text": "Prosiectau cymunedol lleolArchaeoleg ymarferol yng Nghaerau a Threla\u0301iPresgripsiynu cymdeithasol gwyrddCyllid ar gyfer prosiectau peilotPorth CymunedolPharmabeesChildren's UniversityEin heffaith"}, {"text_idx": "#000026", "text": "Peintio\u2019r byd yn ... wyrdd"}, {"text_idx": "#000028", "text": "Mae\u2019r cynllun Effaith Werdd yn rhaglen flynyddol sydd yn annog staff a myfyrwyr i newid eu hymddygiad o ran cynaliadwyedd a bod yn fwy gwyrdd yn y gwaith. Eleni, gan fod y mwyafrif o staff yn gweithio o adref, mae\u2019r amcanion yn ymwneud a\u0302\u2019r cartref. Yn rhan o\u2019r amcanion eleni bu gofyn inni edrych ar amryw o faterion gan gynnwys ein defnydd o ddw\u0302r ac ynni adref, ein harferion teithio, bioamrywiaeth a bwyd."}, {"text_idx": "#000029", "text": "Yn ystod Wythnos Gynaliadwyedd y Brifysgol ym mis Mawrth, fe gynhalion ni ddigwyddiad cynaliadwyedd i staff Ysgol y Gymraeg gyda\u2019r bwriad o drafod ein harferion arbed dw\u0302r ac ynni. Rhannwyd llawer o syniadau gwych fel casglu dw\u0302r glaw mewn casgenni neu fwcedi yn yr ardd a rhoi bricsen yn nhanc y ty\u0302 bach i arbed dw\u0302r wrth ddefnyddio\u2019r flysh! Cafwyd trafodaeth hefyd am siopa diwastraff a buddion amgylcheddol gweithio o adref."}, {"text_idx": "#000033", "text": "Un amcan arall roedd angen gweithredu arno oedd hyrwyddo 17 Nod Datblygu Cynaliadwy\u2019r Cenhedloedd Unedig. Mae\u2019r 17 nod byd-eang yma yn cydnabod bod angen i ddiweddu tlodi fynd law yn llaw a\u0302 chynlluniau i wella iechyd ac addysg, lleihau anghydraddoldeb a sbarduno twf economaidd wrth fynd i\u2019r afael a\u0302 newid yr hinsawdd a gweithio i warchod ein cefnforoedd a\u2019n coedwigoedd. Mae\u2019r nodau yn cynnwys sicrhau bywydau iach a hybu llesiant i bawb o bob oed; gwneud yn siw\u0302r fod gan bawb fynediad at ddw\u0302r ac ynni diogel a glan; a chadw, adfer a hybu natur a\u2019r anifeiliaid sy\u2019n byw ynddi."}, {"text_idx": "#000036", "text": "Os oes gennych ddiddordeb \u2013 fel rhan o\u2019n cymuned o staff a myfyrwyr \u2013 mewn rhannu eich syniadau gyda ni ar sut i wneud yr Ysgol a\u2019r Brifysgol yn fwy gwyrdd a byw yn fwy cynaliadwy, cysylltwch a\u0302 ni drwy anfon e-bost at cymraeg@caerdydd.ac.uk, bydd cyfle hefyd i fod yn rhan o\u2019n cais Effaith Werdd yn 2022."}, {"text_idx": "#000040", "text": "Dyma le i ymgysylltu, rhoi sylwadau, holi, a rhannu / This is a space to engage, to comment, to share and to question"}]